Coba ceritain soal Hazel Henderson dalam bahasa melayu

Hazel Henderson (lahir 1933 di Bristol, England) merupakan penganalisis masa depan dan ahli ekonomi berevolusi. Beliau merupakan pengarang beberapa buah buku termasuk Building A Win-Win World, Beyond Globalization, Planetary Citizenship (bersama Daisaku Ikeda), dan Ethical Markets: Growing the Green Economy.

Henderson kini merupakan penerbit televisyen untuk tontonan umum iaitu siri Ethical Markets.  Beliau juga seorang Pensyarah di Universiti California (Santa Barbara) dan menguruskan Horace Albright Chair bagi Pemeliharaan di Universiti California (Berkeley).

Beliau juga seorang pensyarah yang mengembara dan seorang ahli panel. Kebelakangan ini, beliau telah terlibat dengan penerbitan seperti Futures Research Quarterly, The State of the Future Report, dan E/The Environmental Magazine (AS), Resurgence, Foresight and Futures (UK). Beliau turut menasihat Pejabat Penilaian Teknologi Amerika Syarikat dan Yayasan Sains Kebangsaan dari 1974 hingga 1980. Namanya turutr tersenarai dalam Siapa Dia dalam Dunia, Siapa Dia dalam Sains dan Teknologi, dan dalam Siapa Dia dalam Perniagaan dan Kewangan.

Henderson telah melibatkan diri dalam mencari ruang yang belum diterokai dalam ekonomi piawai dan "titik buta" dalam ahli ekonomi konvensional. Kebanyakan kerjanya melibatkan penciptaan hubungan antara ekonomi dan teori politik dengan berfokuskan alam sekitar dan sosial. Sebagai contoh, dia telah menyelidik bidang "nilai" bagi benda yang tidak terhitung seperti udara dan air bersih, yang diperlukan dengan banyaknya oleh manusia dan hidupan lain. Kerja ini membawa kepada perkembangan, dengan Kumpulan Calvert, tentang Penunjuk Mutu Kehidupan Calvert Henderson.